ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ደናግል፡ “ልዕሊ ማንም ዝውጻዕ ህዝቢ እዩ” 4 ሓምለ 2019 ምንጪ ስእሊ, MA መንግስቲ ኤርትራ ከም መቐጸልታ እቲ ኣብ ዝሓለፈ ሳምንታት፡ ብካቶሊካዊት ቤተክርስትያን ንዝመሓደራ ሆስፒታላትን ክሊኒካትን ዝወሰዶ ናይ ምዕጻው ስጉምቲ ብምቕጻል፡ ትማሊ ሰኑይ እውን ነተን ኣብ ሆስፒታል ዛግር ንኡስ ዞባ ሰረጃቓ ከገልግላ ዝጸንሓ ደናግል ቅድስቲ ሃና ንብረተን ሒዘን ክነብራሉ ካብ ዝጸንሓ መንበሪ ቤተን ክወጽኣ ምእዛዙ ምንጭታትና ገሊጾም። ሆስፒታል ዛግር ክፍሊ መወልዳን ዘጠቓለለ ሓፈሻዊ ኣገልግሎት ዝህብ፡ ብህዝቢ ዝተመስገኑ ንጡፋትን ግዱሳትን ሞያውያን ዝነበሩዎ ሆስፒታል ምንባሩን፡ ጠለብ ተገልገልቲ ንምምላእ ኣብ ዝሓለፈ ቀረባ እዋን ሓዲሽ ክፍልታት ከምእተሰርሖ ዝሓበሩ ምንጭታትና፡ እተን ደናግል ካብቲ ንሕሙማት ዝኣልያሉ ዝነበራ ሕክምና፡ ዝኾነ ይኹን ዓይነት መሳርሒ ሕክምና ከይወስዳ ከምእተኸልከላ ሓቢሮም። ኣብቲ ከባቢ፡ ሕክምናዊ ረድኤት ክህብ ዝኽእል ትካላት ጥዕና መንግሰቲ ስለዘየሎ፡ ዜጋታት ሕክምናዊ ኣገልግሎት ንኪረኽቡ ነዊሕ ኪሎ ሜትራት ክጓዓዙ ከምዝግደዱ ነበርቲ እቲ ከባቢ ኣረዲኦም። ህዝቢ ዛግርን ከባቢኡን እቲ ኣብ ዓዱን ጎደቦታቱን ክረኽቦ ዝጸንሐ ሕክምናዊ ኣገልግሎት ስለዝተዓጽዎ ኣዝዩ ከምዘጉሃየን ነተን ንነዊሕ ዓመታት ዘገልገልኦ፡ ብትእዛዝ መንግስቲ ተገዲደን ብሓገዝ ካቶሊካዊት ሰክረታርያ ዝግዕዛ ዝነበራ ደናግል ከምዝተሓጋገዙወን ምንጭታትና ሓቢሮም። ማእከላት ጥዕና ካቶሊካዊት ቤተ-ክርስትያን ብመንግስቲ ኤርትራ ይህገራ ኣለዋ ካቶሊካውያን ጳጳሳት ኤርትራ ንሃገራዊ ዕርቀ-ሰላም ጸዊዖም ኣቡነ ኣብረሃ ፍራንስዋን ተባዕ ቃልሶምን ንቢቢሲ ልባዊ ስምዒተን ዘካፈላ እናቴ፡ "ልዕሊ ማንም ዝጉዳእ ህዝቢ እዩ። እምበር ደናግልሲ ኣብ ኤርትራ እንተተኸልከልና፡ ንሕና ንህዝቢ ከነገልግል ስለዝተወፈና ረድኤትና ኣብ ዝደልዩ አህዛብን ሃገራትን ከይድና ከነገልግል ኢና" ብማለት ኣብ ልዕሊ ህዝቢ ዝወርድ ዘሎ ግፍዒ ብልቢ ከምእተሰምዐን ገሊጸን። ኣብ ከባቢ ዓዲ ቐይሕ ኣብ ዝርከብ ተኾንዳዕ ዝተባህለ ዓዲ ኣብቲ ዝሕክማሉ ቀጽሪ ዝነብራ ዝነበራ ደናግል ቅድስቲ ሃና እውን ሎሚ ካብ መንበሪ ኣባይተን ክወጽኣ ተነጊሩወን ምህላው ካብ ውሽጢ ዝረኸብናዮ ሓበሬታ የረድእ። መንግስቲ ኤርትራ ኣብ ዝተፈላለየ ኩርናዕ ሃገር ንህዝቢ ዘገልግላ ዝነበራ 22 ሆስፒታላትን ክሊኒካትን ክዕጸዋ ድሕሪ ምእዛዙ፡ ሓይልታት ጸጥታ ብሓይሊ እናኣተዉ ነቲ ትካላት ጥዕና ይዕሽጉዎ ምህላዎም ይፍለጥ። ኣብ ከባቢ ዓሰብ ኣብ ዝርከብ፡ ኣመንቲ ምስልምና ዓፋር ኣብ ዝነብርሉ፡ ኣቦ ኣብ ዝተባህለ ዓዲ ዝነበረት ክሊኒክ እውን በቲ መንግስቲ ዝመሓላለፎ ውሳነ ምስ ምሉእ ንብረቱን መሳርሒታቱን ከምእተዓጽወን እተን ደናግል ዝጥቀማላ ዝነበራ መኪና ከይተረፈት እውን ከምእተሃገረት ምንጭታትና ገሊጾም። ብተወሳኺ እታ ንነበርቲ ከባቢኣ ጥራሕ ዘይኮነ ካብ ብዙሕ ከባቢታት ኤርትራ ንዝመጽኡ ጽጉማት እትሕክምን እትሕግዝን ዝነበረት ሆስፒታል ድግሳ እውን ከምእተዓጽወትን፡ እተን ደናግል ናብቲ ዝተዓጽወ ሆስፒታል ገጸን ተወዝ ከይብላ ከምዝተነግረን ምንጭታትና ካብ ውሽጢ ሓቢሮም። ሆስፒታል ድግሳ ብኣስታት 20 ሞያውያውን እትካየድ፡ መደቀሲ ሕሙማን ክፍልታት ዘለዎ ብዘበናዊ ኣገባብ ዝተሃንጸ ትሕተ ቕርጽን ኣብ ቀረባ እዋናት ዝተኣታተወ ዲጂታላዊ መሳርሒ እትውንን ካብ ኢጣልያ ዝመጽእ ብቑዕን እኹልን ቀረብ መድሃኒት ዝርከባ ህዝቢ ዝሕጎሰላን ዘመስግነላን ሕክምና ምዃና ኣብታ ሆስፒታል ኣገልግሎት ዝረኸቡ ተገልገልቲ ይገልጹ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
